SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Ing. Ľubomír Bilský, CVTI SR, Lamačská cesta 8/A, 811 04 Bratislava, Sekcia podpory vedy, riaditeľ sekcie, AJ
Mgr. Eva Zámečníková, CVTI SR, Lamačská cesta 8/A, 811 04 Bratislava, Odbor knižničných fondov, sekcia Vedecká knižnica, AJ

2.  Zahraničná pracovná cesta:
Názov: Working Together to Promote Open Access Policy Alignment in Europe - workshop/ PASTEUR4OA Eastern European Meeting
Miesto: Budapešť (Maďarsko), Maďarská akadémia vied
Termín a trvanie: 29. – 30. október 2015
Účel cesty: aktívna účasť na workshope „Working Together to Promote Open Access Policy Alignment in Europe“ 
Náklady na ubytovanie a cestovné výdavky refundované z projektu PASTEUR4OA a ostatné nevyhnutné výdavky hradené z projektu OpenAIRE2020

3.  Rámcový program pobytu:
29. 10. 2015                06:35                  odchod z Bratislavy
                                    09:10                  príchod do Budapešte
                                    09:10 – 17:30	    odborný program workshopu	
30. 10. 2015                09:00 – 17:00     odborný program workshopu
                                    17:00                  odchod z Budapešte
                                    19:15                  príchod do Bratislavy      

4.  Stručný priebeh rokovaní, resp.  študijného pobytu:
Workshop Working Together to Promote Open Access Policy Alignment in Europe sa konal ako jedno z podujatí projektu PASTEUR4OA za účasti východoeurópskych krajín zapojených do projektu. 
29. 10. 2015
Prvý deň workshopu bol rozdelený do dvoch častí, prvá časť dňa bola venovaná teoretickej časti. Prezident Maďarskej akadémie vied. Iryna Kuchma v úvodnom príspevku v krátkosti predstavila projekt PASTEUR4OA a agendu nasledujúcich dvoch dní. Jean Francois Dechamp z Európskej komisie vo svojom príspevku OA in H2020 and EC Recommendations from July 2012 priblížil akým spôsobom je problematika otvoreného publikovania zakotvená v pravidlách programu HORIZONT2020 a v Odporúčaniach Európskej komisie.
V ďalších prednáškach, ktoré niesli spoločný názov Good practice examples from the region postupne predstavili jednotlivé štáty, ktoré sú účastníkmi projektu, či už ako realizátori, alebo zástupcovia tzv. Key Nodes, stav Open Access politiky v jednotlivých štátoch, alebo činnosti, ktoré v tejto oblasti realizujú konkrétne inštitúcie. 
Doobeda to boli Martin Eessalu z Estónska, Rūta Petrauskaitė  z Lotyšska, Urban Krajcar zo Slovinska a za Slovenskú republiku činnosti a aktivity CVTI SR v oblasti otvoreného prístupu a otvorenej vedy na podujatí vo svojom príspevku zhrnul Ing. Ľubomír Bilský.
Rakúsku nadáciu pre vedu predstavila Katharina Rieck v príspevku Austrian Science Fund (FWF). OA politiku portugalského FCT (Fundação para a Ciência e a Tecnologia), ktorá vstúpila do platnosti v máji roku 2014 predstavil v príspevku Eloy Rodrigues z univerzity v Minho. Posledným príspevkom dopoludňajšieho bloku boli praktické skúsenosti so zavádzaním politiky otvoreného prístupu najväčšieho financovateľa výskumu vo francúzsky hovoriacej časti Belgicka FNRS - Fonds de la Recherche Scientifique, o ktorých hovoril rektor Univerzity v Liege Bernard Rentier.
V popoludňajšom bloku sa prešlo k praktickej časti workshopu. Na úvod zhrnula Iryna Kuchma všetky materiály, ktoré boli v rámci projektu pripravené a vydané na podoporu rozvoja OA politík na národnej úrovni. Eloy Rodrigues v príspevku Report from other PASTEUR4OA Southern Europe regional meeting for the research funders poskytol pohľad na aktivity v danej oblasti z prostredia južnej Európy. Praktická časť nazvaná How to design an effective OA policy for a funder bola prácou v skupinách a jej cieľom bolo vymeniť si navzájom skúsenosti a navrhnúť najvhodnejší postup pri zavádzaní OA politky do praxe.

30. 10. 2015 

Druhý deň workshopu sa začal stručným zhrnutím výsledkov predchádzajúceho dňa a v dopoludňajšej časti programu Good practice examples from other regions sa opäť venovala pozornosť príkladom z praxe jednotlivých krajín zapojených do projektu. Odzneli skúsenosti z Maďarskej akadémie vied, ktoré predniesol András Holl. Z Maďarska bol aj ďalší prednášajúci Peter Mezei, ktorý priblížil skúsenosti z Unverzity v Szegede. Bojan Macan predstavil skúsenosti z Chorvátska, a to na Rudjer Boskovic Institute. Skúsenosti z Českej republiky priniesli zástupcovia Vysokého učení technického v Brne a Českej akadémie vied.  Krátky pohľad na RTU – Research Information Management System z Litvy poskytla Daina Ostrovska z Univerzity v Rige. Ďalšou prezentujúcou bola Natalija Popkova z Univerzity Mykolasa Romerisa v Lotyšsku.

Ďalší príspevok priniesol prehľad o OA politike v Británii, a to konkrétne na University College London, o ktorej hovoril Paul Ayris, ktorý tiež priblížil aktivity LERU (= League of European Research Universities). Politiku Univerzity v Minho priblížil opäť Eloy Rodrigues a posledným teoretickým príspevkom bol znovu Bernard Rentier, ktorý tentoraz priblížil OA politiku na Univerzite v Liege a popísal proces realizácie a fungovanie inštitucionálneho repozitára ORBi.

Popoludnie bolo opäť venované skupinovej práci a brainstromingu tentokrát na tému How to design an effective OA policy for a research performing organization, kde sa vychádzalo z doobeda prednesených skúseností výskumných inštitúcií a cieľom bolo vytvoriť určitý všeobecný model prístupu k tvorbe OA politiky na inštitucionálnej úrovni.
V závere zhrnuli organizátori priebeh workshopu a poznatky, ku ktorým sa došlo v priebehu celých dvoch dní.  

5.  Odporúčané závery:
Účasť na workshope vyplýva z funkcie CVTI SR ako jednej z kľúčových organizácií (Key Node) pre SR, ktoré sú prizvané k projektu PASTEUR4OA a rovnako v súvislosti s plnením funkcie CVTI SR ako Národného referenčného bodu pre Open Access. Pre Slovensko a CVTI SR je dôležité, že môže čerpať bohaté skúsenosti z rôznych medzinárodných projektov, aplikovať osvedčené postupy a komunikovať so skúsenými odborníkmi.

6.   Prehľad prinesenej dokumentácie a miesto jej uloženia
Dokumentácia a informácie z workshopu budú zverejnené na stránkach projektu PASTEUR4OA - http://www.pasteur4oa.eu/  a na stránke podujatia http://openaccess.mtak.hu/en/events/1-pasteur40a-ismeretterjesztes. 

7.   Osobitne vyhodnotený očakávaný prínos ZPC
Prínosom aktívnej účasti na podujatí je predovšetkým nadviazanie kontaktov s odborníkmi v oblasti tvorby OA politiky v rámci východoeurópskeho regiónu, výmena skúseností a rozvoj ďalšej spolupráce pri realizácii vlastných aktivít v oblasti otvoreného prístupu k výsledkom vedy a výskumu. Aktívna účasť na workshope formou príspevku tiež zviditeľnila naše aktivity v danej oblasti.

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na webovej stránke MŠVVaŠ SR a na intranete CVTI SR.

Súhlasím so zverejnením správy na internete

Správu vypracoval: Ing. Ľubomír Bilský                                          ......................................
                                  Mgr. Eva Zámečníková		              .......................................

Dátum: 05.11.2015
								
Správu schválil:  prof. RNDr. Ján TURŇA, CSc., generálny riaditeľ  ......................................